BMW rad 5

BMW rad 5 či BMW 5 je automobil vyššej strednej triedy, ktorý od roku 1972 vyrába nemecká automobilka BMW. V súčasnosti sa vyrába jeho šiesta generácia vo variantoch sedan a kombi. Je druhým najpredávanejším automobilom BMW po rade 3, pričom predstavuje približne 50% zisku spoločnosti. Dňa 29. januára 2008 bol vyrobený 5 miliónty automobil radu 5, a bol to 530d sedan vo farbe Carbon Black Metallic.
E12 (19721981).
BMW E12 bola prvá generácia BMW radu 5.
Technické údaje.
1,8 litrové motory a 2,0 litrový motor so vstrekovaním paliva boli exkluzívne v Nemecku až do 80-tych rokov. Juhoafrické modely boli 525i, 528i and 530i.
E28 (19821988).
E28 bola 2. generácia radu 5 vyrábaná v rokoch 1982 až 1988. V roku 1981 nahradila BMW E12 a v roku 1988 ju nahradila 3. generácia BMW E34.
E34 (1988-1996).
Tretia generácia radu 5 získala ocenenia za bezpečnosť a spoľahlivosť, a bola považovaná za jedno z najelegantnejších automobilov svojej doby. BMW predstavilo tento model v roku 1988 iba ako sedan. V roku 1990 predstavilo aj vo verzii "Touring" kombi. Verzia E34 bolo prvé BMW radu 5, ktoré prinieslo verziu kombi, pohon všetkých štyroch kolies xDrive a motor V8. Do radu 5 sa zaradilo: stabilizačný systém (ESP), trakčná kontrola (TCS), 6-stupňová manuálna prevodovka a adaptívne tlmiče (EDC).
E39 (1995-2003).
BMW E39 bol jedným z najúspešnejších automobilov BMW, s niekoľkými rozdielnymi modelmi. Natrvalo získal miesto v zozname 10Best magazínu "Car and Driver". Bol považovaný za etalón svojej triedy, a magazín "Consumers Reports" dal modelu 530i najvyššie hodnotenie vôbec. Naftové motory dostupné v európskych modeloch poskytujú veľký krútiaci moment a hladký chod pri lepšej ekonomike. Úplne prvý E39 zišiel z montážnej linky vo februári 1995.
M5 bol citovaný ako "to najlepšie v rozumnej rýchlosti". S 500 Nm krútiaceho momentu a zrýchlením z 0 na /h za 4,8 sekundy bol cenený pre spojenie športovej jazdy a komfortu. Jediná jeho nevýhoda je malá kabína a tiež malý batožinový priestor s objemom 314 litrov.
E60/E61 (20032010).
BMW E60 bol piatou generáciou radu 5. Jeho štýl (navrhnutý BMW dizajnérom Davidom Arcangelim) a mnohé z jeho pokročilých funkcií vyvolali rozporuplné reakcie. E60 predstavuje významný krok vpred v technológii oproti predchádzajúcej generácii. Kontroverzné rozhranie iDrive má elektronickú kontrolu nad všetkými aspektami vozidla od pruženia cez jas interiérových svetiel až po rozdielne teplotné zóny v kabíne. Automobil je vybavený radom bezpečnostných prvkov ako adaptívne svetlomety či asistent rozjazdu do kopca; je tiež vybavený systémom Trailer Stability Program, ktorý pomáha pri ťahaní prívesu či karavanu. Ďalšie možné vybavenie tvorí aktívny tempomat a aktívne riadenie.
Systém pohonu všetkých štyroch kolies xDrive sa v E60 prvýkrát objavil v rade 5 od E34 v roku 1996, kde bol k dispozícii pri šesťvalcových motoroch ešte ako systém XD. Tento systém zdieľajú aj X3 a X5. Modely 2006-2008 boli potom označované ako 528i xDrive a 535i xDrive.
F10/F11 (20102017).
Šiesta generácia radu 5 (BMW F10) mala svoju premiéru 23. novembra 2009 ako model roku 2010. Platforma je založená na rade 7 (F01); vylepšenia obsahujú duálne guľové lichobežníkové zavesenie (ktoré nahradilo vzpery MacPherson používané predtým) a zadné viacprvkové zavesenie. 
K pohonnému ústrojenstvu patrí ZF8HP automatická prevodovka a 6-stupňová manuálna prevodovka a dvojspojkovú prevodovku (v M5) turbodúchadlom prepĺňaný radový šesťvalec N55 a osemvalec twin-turbo N63.
F10 M5 je poháňaný motorom S63 2x preplňovaným V8 so 7-stupňovou dvojspojkovou prevodovkou. Je to prvý motor M5, ktorý používa preplňovaný motor. 
G30/G31 (2017súčasnosť).
"Bližšie informácie v hlavnom článku: BMW rad 5 (G30)"
Siedma generácia radu 5 (BMW G30), oficiálne bola oznámená v októbri 2016 a predaj začal vo februári 2017. 
Fastback BMW radu 5 GT z predchádzajúcej generácie už nie je súčasťou modelovej rady, pretože bol presunutý do modelovej rady 6. Je založený na rovnakej platforme ako BMW radu 7 (G11). 
F90 M5 je model M5 pre generáciu G30 a je prvým M5, ktorý používa pohon všetkých kolies (xDrive). Je poháňaná vylepšenou verziou motora S63 s dvojitým preplňovaním V8 používaným v predchádzajúcej generácii F10 M5
BMW M5.
Je vysokovýkonná, športová verzia BMW radu 5. Verzia M5 vychádza vždy zo základnej verzie aktuálneho modelu. Rad M5 sa vyrába od roku 1985, teda od generácie E28 (1982-1988). Dostupný je vo verziách sedan a niekedy aj touring, teda kombi.